
Fejlesztés megvalósító vállalkozások beszámolóinak fejlesztésfókuszú horizontális és vertikális elemzése- a digitális transzformáció térnyerése és stratégiai hatása a kis-és középvállalkozásokra

Az utóbbi években egyre nagyobb mértékben valósul meg a digitalizáció, mind az üzleti, mind pedig a magánéletben, a mindennapi tevékenységeink java részét elektronikus formában, digitális eszközök támogatásával valósítjuk meg. Ennek köszönhetően megváltoztak a feladatok elvégzésének követelményei, előtérbe került az otthoni munkavégzés, melyhez biztosítani kell a megfelelő digitális hátteret.
A vállalatoknak rugalmasan kell alkalmazkodni a változó környezethez, annak érdekében, hogy fenn tudják tartani piaci pozíciójukat. A fenntartáson túl a vállalkozási hajlam kéz a kézben jár az innovációval, hatékonyság növeléssel. Innováció és hatékonyság növelés a stratégiai tervezés alapvető eszköze, melyet a vezetői számvitel támogat, biztosítva a belső folyamatok transzparens kialakítását és fenntartását, vizsgálatát. A vezetői számviteli feladatok elvégzésének hatékonyságát pedig a vállalati információs rendszerek is nagymértékben támogatják. Az innováció és hatékonyság növelést kutatásom során a digitális transzformáció kérdéskörét megközelítve, a vállalati információs rendszerek bevezetésének és fenntartásának, valamint stratégiai tervezést támogató rendszerek létrehozásának feltételeinek vizsgálatával elemzem.
2019-ben mintegy 836 000 működő kis-és középvállalkozás tevékenykedett Magyarországon, így kutatásom alapját ezen vállalatok jelentik. Stratégiai tervezési időtávot figyelembe véve a Gazdaságfejlesztési Operatív Program keretein belül létrejött Vállalati folyamatmenedzsment támogatása című nyertes pályázatok keretében bevezetett rendszerek hatékonyságát vizsgálom. A 2007-2013-as tervezési időszakban megközelítőleg 1870 vállalat részesült ERP-rendszer bevezetési/fejlesztési támogatásban, összesen közel 12 Mrd Ft értékben. A pénzügyi számviteli adatok alapján a hosszú távú hatékonyságot esetemben rétegzett mintavételi eljárással kiválasztott vállalatok, 4 üzleti éves beszámolói alapján a pályázati kritériumok, hozzáadott értékük, valamint jövedelmezőségi mutatószámaik alapján elemzem. Ezt a hatékonyságot megközelítőleg 6400 beszámolói adatból, valamint 4000 elemzett mutatószámból származtatom. Korábbi kutatásom minta elemszámát növelve, horizontális és vertikális elemzéseket eszközölve, stratégiai időtávú szempontokat vizsgálva.



